CELEX: 32014R0311
Language: lv
Date: 2014-03-25 00:00:00
Title: Komisijas Īstenošanas regula (ES) Nr. 311/2014 ( 2014. gada 25. marts ) par atsevišķu preču klasifikāciju kombinētajā nomenklatūrā

27.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 91/12
            
         
      KOMISIJAS ĪSTENOŠANAS REGULA (ES) Nr. 311/2014
   (2014. gada 25. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. martā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
         
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ierīce ar atskaņošanas un skaņas rediģēšanas funkcijām korpusā, kura izmēri ir apmēram 43 × 15 × 8 cm.
                              Tā ir aprīkota ar CD lasītāju un audio izeju. Tai ir kloķi, spiežamas pogas, slīdpogas un neliels šķidro kristālu displeja (LCD) indikatorpanelis.
                              Ar ierīci var rediģēt skaņu: tā ir aprīkota ar nemanāmas cilpas funkciju, saraustītas iesākšanas funkciju, sitienu skaita minūtē (BPM) mērītāju un pakāpeniska skaļuma funkciju.
                              Ierīce ir paredzēta atskaņošanai un skaņas rediģēšanai neprofesionālā vidē.
                           
                        
               
                  8519 81 35
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8519, 8519 81 un 8519 81 35 formulējumu.
                  Tā kā ierīce ir paredzēta divu alternatīvu funkciju veikšanai (atskaņošanas funkcija un skaņas rediģēšanas funkcija), tā saskaņā ar XVI sadaļas 3. piezīmi klasificējama kā ierīce, kas pilda galveno funkciju.
                  Ņemot vērā tās objektīvās īpašības, tas ir, tikai vienu skaņas datņu ievades iespēju (CD lasītājs) un ierobežoto skaņas rediģēšanas iespēju, ierīces galvenā funkcija ir atskaņošana.
                  Tādēļ ierīce klasificējama ar KN kodu 8519 81 35 pie citādiem skaņas ierakstīšanas vai atskaņošanas aparātiem ar lāzera nolasīšanas sistēmu.
               
            
                  
                              2.
                           
                           
                              Ierīce ar atskaņošanas un skaņas rediģēšanas/miksēšanas funkcijām (t.s. “diskžokeja multipleijers”) korpusā, kura izmēri ir apmēram 40 × 32 × 10 cm.
                              Tā ir aprīkota ar CD lasītāju un dažādām saskarnēm (USB, audio izejām, SD karšu lasītāju). Tai ir kloķi, spiežamas pogas, slīdpogas un 6,1 collu šķidro kristālu displeja (LCD) indikatorpanelis.
                              Ar ierīci var rediģēt un miksēt skaņu. Šim nolūkam tā, cita starpā, ir aprīkota ar:
                              
                                          —
                                       
                                       
                                          automātisku sitienu skaita minūtē (BPM) skaitītāju;
                                       
                                    
                                          —
                                       
                                       
                                          pakāpeniska skaļuma un atgriešanās funkciju;
                                       
                                    
                                          —
                                       
                                       
                                          vietas atzīmēšanas funkciju;
                                       
                                    
                                          —
                                       
                                       
                                          cilpas funkciju;
                                       
                                    
                                          —
                                       
                                       
                                          4 sitienu cilpas funkciju;
                                       
                                    
                                          —
                                       
                                       
                                          iezīmēšanas funkciju.
                                       
                                    Ierīce ir paredzēta profesionāliem diskžokejiem skaņas atskaņošanai, rediģēšanai un miksēšanai.
                              Skaņas datnes, kas tiek atskaņotas, rediģētas un miksētas, var būt no dažādiem avotiem (CD lasītāja, automātiskās datu apstrādes (ADA) iekārtas, USB atmiņas vai SD kartes).
                              Ierīce var darboties patstāvīgi vai kopā ar ADA iekārtu.
                           
                        
               
                  8543 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8543, 8543 70 un 8543 70 90 formulējumu.
                  Tā kā ierīce ir paredzēta divu alternatīvu funkciju veikšanai (atskaņošanas funkcija un skaņas rediģēšanas/miksēšanas funkcija), tā saskaņā ar XVI sadaļas 3. piezīmi klasificējama kā ierīce, kas pilda galveno funkciju.
                  Ņemot vērā tās objektīvās īpašības, proti, tehnisko parametru klāstu skaņas rediģēšanai un miksēšanai, iespēju miksēt skaņas datnes no dažādiem avotiem, kā arī ierīces konstrukciju un koncepciju, ierīces galvenā funkcija ir skaņas rediģēšana/miksēšana. Tādēļ klasificēšana pozīcijā 8519 nav iespējama.
                  Tādējādi ierīce klasificējama ar KN kodu 8543 70 90 pie citādām mašīnām un aparātiem ar atsevišķām funkcijām, kas nav minēti vai iekļauti citur 85. nodaļā.